Pertempuran Kaherah

Pertempuran Kaherah merujuk kepada pertempuran antara Empayar Uthmaniyyah dan Kesultanan Mamluk di Mesir pada tahun 1517.

Pertempuran 
Pasukan hadapan Uthmaniyah memasuki kota Kaherah tanpa sebarang halangan namun ia sebenarnya ialah satu perangkap. Pada 26 Januari, pasukan Tuman Bay memasuki kota dan menghancurkan pasukan Uthmaniyah yang berada di dalam kota dengan kadar yang pantas. Sultan Selim yang tahu akan keadaan ini menghantar pasukan janissarinya untuk merebut kembali kota pada 27 Januari. Penduduk kota bergabung dengan Tuman Bay dan pertempuran berlangsung dan berlanjutan sehingga 3 Februari. Semasa Uthmaniyah mengambil alih kota Kaherah, dikatakan bahawa puluhan ribu penduduk Kaherah telah terbunuh dan kebanyakannya ialah terdiri daripada bangsawan Mamluk.

Kesan 
Tuman Bay terus melancarkan pemberontakannya ke atas pemerintahan Empayar Uthmaniyyah selama beberapa bulan. Beliau akhirnya telah ditangkap dan dihukum mati pada bulan Mac. Empayar Uthmaniyah telah berjaya menguasai Syam dan Mesir. Dalam jangka masa tiga tahun, Sultan Selim telah menggandakan wilayah kerajaan Uthmaniyah. Kemudian, Uthmaniyah mengalihkan perhatian dan tumpuan ke atas penaklukan Eropah pula.

Catatan 

1517
Konflik pada 1517
Pengepungan melibatkan Empayar Uthmaniyyah
Pertempuran melibatkan Empayar Uthmaniyyah
Pertempuran melibatkan Kesultanan Mamluk (Kaherah)